**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2025. február 14-ei** ülésére

Tárgy: Perczel M. u. 38. szám alatti bérlakás felújítás

**Tisztelt Képviselő-testület!**

A Kisbér, Perczel M. u. 38. szám alatti /1 és /2 számú bérlakások kapcsán két problémával is szembesültünk.

Megyesi Attila Zoltán, a 38/2. lakás bérlője jelezte, hogy a lakás **villamosenergia** hálózata nem bírja, ha egyszerre több eszközt használnak, az automata leold. Az E.On munkatársai voltak kint a helyszínen és megállapították, hogy a főmérőórába egy fázis fut be és az van a három lakás között szétosztva. Ez a túlterhelés tűz- és életveszélyes is lehet, kéri a hálózat bővítését, javítását.

Az önkormányzattal szerződéses viszonyban álló JÁMBOR-VILL Bt. a lakások áram bekötését megvizsgálta és a fogyasztásmérőhely karbantartására és a kisebbik lakáshoz H-tarifa mérés kialakítására a mellékelt bruttó 488.589,- Ft. összegű ajánlatot adta.

Javasoljuk a villanyszerelési munkák megrendelését.

Megyesi úr jelezte továbbá, hogy a **gázfogyasztás** elszámolásával problémák merültek fel.

A gázfogyasztásmérő főóra az általa bérlet ingatlanban található és a szomszéd lakás gázfogyasztása is ezen keresztül biztosított. A szomszéd fogyasztásának mérésére egy mellékmérő szolgál. A szomszédos lakó fogyasztásának kiszámítása bonyolult és volt, hogy késve kapta meg a kiszámolt összeget, de volt már, hogy nem is fizettek neki. Ezen probléma megoldásához is kéri a segítségünket.

A 38/1. lakás fűtése kapcsán több megoldási lehetőség is szóba jöhet:

* a fogyasztásmérőhez karbantartása mellett a H-tarifa mérés is kialakításra kerül ezen lakásnál, így lehetőség nyílik klíma készülék beszerelésére és az azzal történő fűtésre.
* a lakásban van egy cserépkályha. A leendő lakó ezzel szeretne fűteni. A cserépkályha évek óta használaton kívül van, azt a Kisbéri Városigazgatóság munkatársai megtekintették és megállapításra került, hogy a cserépkályhát a parkettára tették rá, jelen formájában semmiféleképpen sem használható, át kellene rakatni és a kéményt is át kellene vizsgáltatni.
* a gázfűtés esetében lehetőség van arra, hogy az önkormányzat a nevére írattassa a főmérőt és mi álljunk szerződéses viszonyba a szolgáltatóval. A jelenlegi szabályozás szerint bérlakásra megkapnánk azt a kedvezményes gázdíjat, amit a lakosság is megkap. Ez esetben almérőket kellene kiépíteni és az alapján mi számláznánk tovább a fogyasztást a lakók felé.
* a gázfűtés esetében megoldás lenne az is, ha a két lakásnak külön fogyasztásmérőhelye lenne, egymástól függetlenítve lenne a két rendszer. Erre a fűtésszerelőnk, Ganzler Gábor a mellékelt bruttó 2.700.000,- Ft-os ajánlatot adta.

A lakó által jelzett gázfogyasztási probléma megoldásához a 38/1. lakás fűtési problémáját kell megoldani, ki kell választani az alkalmazni kívánt fűtési módot. A bizottság számadatok hiányában nem tudott állást foglalni.

Kérem Tisztelt Képviselő-testületet, hogy a Perczel M. u. 38. szám alatti bérlakás fogyasztásmérőhely karbantartását és a 38/1. lakáshoz a H-tarifa mérés kialakítását rendelje meg a JÁMBOR-VILL Bt-től az ajánlatában szereplő bruttó 488.589,- Ft. összegen és a 38/1. szám alatti lakás fűtése kapcsán szíveskedjen döntést hozni.

Kisbér, 2025. január 11.

 Bondár Balázs s.k. Pápai Mónika s.k.

 elnök referens

**Határozati javaslat:**

Kisbér Város Önkormányzat Képviselő-testülete

a 2870 Kisbér, Perczel M. utca 38. szám alatti önkormányzati bérlakás fogyasztásmérőhely karbantartását és a 38/1. lakáshoz a H-tarifa mérés kialakítását megrendeli a JÁMBOR-VILL Bt-től az ajánlatában szereplő bruttó 488.589,- Ft. összegen.

a 2870 Kisbér, Perczel M. utca 38/1. szám alatti önkormányzati bérlakásban a …………………….. fűtés kialakítását rendeli el kiépíteni.

utasítja a Kisbéri Közös Önkormányzati Hivatalt a szerződések előkészítésére és felhatalmazza a város polgármesterét a szükséges eljárások lefolytatására és szerződések megkötésére.

**Határidő:** azonnal

**Felelős:** Sinkovicz Zoltán polgármester

 Dr. Pápai Tamás jegyző